29 इसफ़ंद सन 1329 हिजरी शम्सी को ब्रिटेन और ईरान में ब्रिटेन के पिट्ठू शाह की सरकार के विरुद्ध ईरानी जनता के निरंतर संघर्ष के बाद ईरान की संसद में एक ऐतिहासिक प्रस्ताव पारित हुआ। आज के दिन ईरान के तेल उद्योग के राष्ट्रीयकरण के प्रस्ताव पर ईरानी संसद ने सहमति व्यक्त की। यह सफलता ईरानी जनता के साम्राज्य विरोधी संघर्ष में एक नय मोड़ थी और इसके बाद से यह संघर्ष और भी तेज़ हुआ। तेल उद्योग के राष्ट्रीय करण के बाद जनता और विशेषकर संघर्षकर्ता धर्मगुरु आयतुल्लाह काशानी के समर्थन से डॉक्टर मुसद्दिक़ ईरान के प्रधान मंत्री बने और उन्होंने इस प्रस्ताव के क्रियानवयन को अपनी सरकार की कार्यसूचि में सर्वपरि रखा। इसके बाद पश्चिम देशों ने ईरान से तेल लेना बंद कर दिया और ब्रिटेन ने जिसके अवैध हित ईरान में समाप्त हो रहे थे ईरान के विरुद्ध हेग के न्यायालय में याचिका दायर की किंतु इस न्यायालय ने ईरान के पक्ष में फैसला सुनाया।